
I et stort, gammelt hus på landet boede der rigtig mange mus.

Mus i laden. Mus på marken. Mus i væggene. Mus under gulvet.
Mus på loftet. Ja, endda mus i køkkenskabene!

Alle musene gik med sko.

Nogle havde sko af nøddeskaller. Nogle havde sko af hø og halm.
Nogle havde fine, skinnende knapper som sko.
Og nogle havde bløde sko af uld.

Men én mus havde ingen sko.
Han hed Frank.
Frank var en lille, nysgerrig mus.
Han elskede at mærke verden med sine fødder.

Det kolde gulv i kælderen.
Det varme træ på loftet.
Det bløde gulvtæppe i stuen.
De stikkende strå fra høet i laden.

Frank gik altid med bare fødder.

En dag gik han ud til musene i laden.

"Frank," sagde de,
"du kan altså ikke gå med bare fødder.
Prøv vores sko!"

De havde lavet sko af hø.
Strittende og gule.

Frank tog dem på.

Rasch, rasch, rasch …

De kildede mellem tæerne, så Frank kunne næsten
ikke stoppe med at grine.

“De er sjove,” sagde Frank og fniste,
“men de kilder alt for meget. Jeg vil hellere have bare fødder”.

Og så tog han dem af.

Frank løb videre ud på marken.

Her mødte han markmusene.
"Frank," peb de,
"du kan altså ikke gå med bare fødder.
Prøv vores sko!"

De rakte ham et par små valnøddeskaller.
Brune og bundet sammen med sytråd.

Frank tog dem på.
Klak, klak, klak …
De larmede, når han gik. Det gjorde næsten helt ondt i ørerne.

“De er fine,” sagde Frank og løsnede sytråden,
“men de laver alt for meget lyd. Jeg vil hellere have bare fødder”.

Og så tog han dem af.

Inde i væggen boede vægmusene.

"Frank," hviskede de,
"du kan altså ikke gå med bare fødder.
Prøv vores sko!"

De havde fundet små knapper.
Fine og runde.

Frank tog dem på.

Klik, klik, klik …

De føltes kolde under fødderne og Frank
kunne slet ikke bevæge sine tæer.

“De er pæne,” sagde Frank og prøvede at stritte med en tå,
“men de er alt for hårde. Jeg vil hellere have bare fødder”.

Og så tog han dem af.

Under gulvet boede de gamle mus.

"Frank," mumlede de,
"du kan altså ikke gå med bare fødder.
Prøv vores sko!"

De gav ham små uldsko.
Varme og bløde.

Frank tog dem på.

Fuff, fuff, fuff …

De svøbte sig om hans fødder - lidt ligesom et dejligt kram.

“De er dejlige,” sagde Frank og tørrede en dråbe sved af sit knurhår,
“men de er alt for varme. Jeg vil hellere have bare fødder”.

Og så tog han dem af.

I køkkenskabene boede madmusene.

"Frank," smilede de,
"du kan altså ikke gå med bare fødder.
Prøv vores sko!"

De gav ham sko

